rlitschk/wikidir huggingface dataset:
Max Brod (* 27. Mai 1884 in Prag, dormols Öösterriek-Ungarn; † 20. Dezember 1968 in Tel Aviv) weer en Schriever, Theater- un Musikkritiker. He schreev in düütsche Spraak. To siene Tied is he veel lesen wurrn, man hüdigendags scheert sik de Lüde nich mehr groot um sien Wark. He hett dor as Rutgever un Utlegger bannig to bidragen, datt den Schriever Franz Kafka siene Warke nich verloren gahn sünd. Bovenhen hett he de Komponisten Leoš Janáček un Jaromír Weinberger Stütt un Stöhn geven un hett den Dichter un Schriever Franz Werfel entdeckt. Max Brod is boren wurrn in Prag as Söhn vun en Bankbeamten. Vun siene Mudder is man bloß bekannt, datt se psychische Proleme harrt hebben scholl. Dat sütt so ut, as wenn dat en Depreschoon ween hebben konn. Vadder un Mudder weern grote Frünnen vun de Oper. Max Brod, sien Broder Otto Brod (* 6. Juli 1888 in Prag, † Oktober 1944 in Auschwitz) un siene Suster Sophie sünd in Prag upwussen in kultiveert borgerliche Atmosphäre. Max Brod hett hett dat Stefan-Gymnasium in Prag afslaten un achternah an de Karl-Ferdinands-Universität in Prag up Afkaat studeert. 1907 is he dor to’n Dokter in de Rechtswetenschoppen promoveert wurrn (Dr. jur.).
Dat Good Boitschen (hoochdüütsch Gut Bötersheim) is en Eddelgood in dat Dörp Boitschen in de Gemeen Kakenstörp (Samtgemeen Töst), Landkreis Horborg, Neddersassen. De Watermöhl an de Eest in Boitschen keem 1386 toeerst in de Oorkunnen vör. To de Tied hett de Familie von Weersbe de Möhl an de Familie Schulte verköfft. Hermann Schulte hett 1455 dat Good mit de Watermöhl an Arp von Weyhe verköfft. De ne’e Hoff is üm 1470 rüm anleggt worrn. Dat Gebüüd in swart-witt Fackwark, dat vondaag noch steiht, höört to dissen ne’en Hoff. Dat hüdige Goodshuus ut roden Backsteen is 1825/1826 boot worrn. Dat ole Goodshuus is to de Tied afreten worrn. To Anfang von dat 20. Johrhunnert weer dat Good 659 Hektar groot. In de eerste Tied von dat 20. Johrhunnert hett denn de Familie von Rogister dat Good övernahmen. Siet 2001 warrt elk Johr an dat drüdde Wekenenn in’n Juni dat Musikfest op Good Boitschen fiert. –1455: Hermann Schulte 1455–1472: Arp von Weyhe Arend von Weyhe (Söhn von Arp; hett dat Good deelt mit sien Broder Burchard von Weyhe, de aver ahn Kinner doodbleven is) Jobst von Weyhe (Söhn von Arend) –1627: Joachim von Weyhe (Söhn von Jobst) 1627–1658: Wilhelm Conrad von Weyhe
Aziz Sancar (* 8. September 1946 in Savur) is en törksch-US-amerikaansch Genetiker. 2015 wurr hüm „för de mechanistischen Studien to de DNA-Reparatur“ gemeensam mit Tomas Robert Lindahl un Paul Lawrence Modrich de Nobelpries för Chemie tospraaken. Sancar leevt siet 1973 in de Vereenigt Staaten un is Perfesser för Biochemie un Biophysik an de University of North Carolina at Chapel Hill. Profil bi nobelprize.org Biografie bi de UNC School of Medicine
Paul Lawrence Modrich (* 13. Juni 1946 in Raton, New Mexico) is en US-amerikaansch Biochemiker un Genetiker. 2015 wurr hüm „för de mechanistischen Studien to de DNA-Reparatur“ gemeensam mit Tomas Robert Lindahl un Aziz Sancar de Nobelpries för Chemie tospraaken. Modrich is in en Lüttstadt in’ Norden vun New Mexico upwussen. He studeer an dat Massachusetts Institute of Technology un kreeg dor 1968 en Bachelor of Science in Biologie. Ansluutend 1973 hett he sien Doktertitel (Ph.D) in Biochemie an de Stanford University maakt. Modrich wurr 1996 mit den Charles S. Mott Prize uttekent. He is Liddmaat vun de National Academy of Sciences, de National Academy of Medicine un de American Academy of Arts and Sciences. Biografie up de Websteed vun dat Howard Hughes Medical Institute Informatschonen to Modrich up de Siet vun de Duke University Normdaten: GND: 1219896209 (OGND, AKS) | LCCN: no2006056271 | VIAF: 167028707 | Wikipedia-Personensöök
Tomas Robert Lindahl (* 28. Januar 1938 in Stockholm) is en sweedsch Krebsforscher. 2015 wurr hüm „för de mechanistischen Studien to de DNA-Reparatur“ gemeensam mit Paul Lawrence Modrich un Aziz Sancar de Nobelpries för Chemie tospraaken. Lindahl wurr 1967 an dat Karolinska-Institut in Solna bi Stockholm mit de Arbeit On the structure and stability of nucleic acids in solution promoveert. un kreeg 1970 en wiederen Doktertitel (M.D.) an de sülvige Institutschoon. As Postdoktorand hett he an de Princeton University in Princeton, New Jersey, (1964–1967) un an de Rockefeller University in New York City, New York (1967–1969) arbeit. Dornah weer he van 1969 bit 1977 weer an dat Karolinska-Institut tätig un van 1978 bit 1981 weer he Perfesser för Medizinische Biochemie an de Universität Göteborg. Siet 1981 forsch he för den Imperial Cancer Research Fund (later Cancer Research UK) in London. 2009 gung he in Ruhestand, is aber as Emeritus group leader an dat Francis Crick Institute as ok as Emeritus director of Cancer Research UK an dat Clare Hall Laboratory, Hertfordshire, tätig. 1988 Liddmaat vun de Royal Society 2007 Royal Medal 2008 Prix Étranger vun dat INSERM 2010 Copley Medal 2015 Nobelpries för Chemie Who’s Who 2012. 164. Uplaag. A
Meilsen (hoochdüütsch Meilsen) is en Oort in de Gemeen Bookholt in’n Landkreis Horborg, Neddersassen. De Oort höört binnen de Gemeen Bookholt to de Oortschop Steenbeek-Meilsen. Meilsen liggt an’n Süüdrand von’n Stuvenwoold. Von Meilsen ut flütt de Meilser Beek na Oosten un münnt in’n Steenbeek. De Naveröörd sünd Dangersen un Steenbeek in’n Noordoosten, Bookholt in’n Süüdoosten, Suurhoop in’n Süden, Brumhagen, Sprötz, Trill un Triller Barg in’n Süüdwesten un Klauenborg un Mienenbüddel in’n Noordwesten. De Oort kummt in dat 14. oder 15. Johrhunnert toeerst in de Oorkunnen vör. In dat Johr 1353 hett Hermann Schulte ut Hornborg twee Hööv in Meylerdessen an dat St.-Michaels-Klooster in Lümborg verköfft. Dat gifft aver keen seker Bewies, dat dor Meilsen mit meent ween is. Seker is dat eerst bi en Oorkunn von 1471, as de Familie von Heimbrook mit twee Hööv to dem Eilersen belehnt worrn is. De Familie von Heimbrook hett ehren Besitt in Meilsen 1603 an dat Hartogdom Horborg verköfft. An’t Enn von’n Tweten Weltkrieg sünd an’n 29. April 1945 Briten un Düütsche in’n Gasthoff Hogeluft in Meilsen tohoopkamen üm dor över to verhanneln, wat de Düütschen de Stadt Hamborg an de Briten övergeven doot. Op düütsche Sied weren dat Albert Schäfer, Hermann Burchard
Sharon Christa McAuliffe (* 2. September 1948 in Boston, Massachusetts as Sharon Christa Corrigan; † 28. Januar 1986 bi Cape Canaveral, Florida) weer en US-amerikaansch Schoolmeestersche, de as Bruuklastspezialistin an den Space-Shuttle-Floog STS-51-L deelnehm un dorbi to Dood keem. McAuliffe weer dat öldste Kind vun Edward un Grace Corrigan. Se studeer Geschichte an dat Framingham State College in Framingham (Massachusetts) un kreeg 1970 en Bachelor-Afsluss. In dat sülvig Johr hett se hör Früend ut de Jöögd, Steven McAuliffe, heiraadt un truck mit hüm nah Washington, D.C.. Se kreeg 1976 en Söhn un 1979 en Dochter. In Maryland hett se af 1970 as Schoolmeestersche arbeit: tonächst een Johr as Uthülp an de Benjamine Foulois Junior High School in Morningside, dornah an de Thomas Johnson Junior High School in Lanham Amerikaansch Geschichte un Engelsch. 1978 kreeg McAuliffe vun dat Bowie State College en Master in Bildungswesen. De Familie truck nah Concord in New Hampshire üm, wo McAuliffe an de High School Geschichte ünnerrichten dee. Se weer bannig andaan vun de US-amerikaaansch Pionierinnen un führ an hör School en Kurs över de Geschichte vun de US-amerikaansch Fruen in. Se hett gegen den slechten Tostand vun de apenlich Bildung in den USA kämpt un
Moorhuus (hoochdüütsch Moorhaus) weer en Hoff bi Lauenbrüch in de Gemeen Lauenbrüch (Samtgemeen Fintel) in’n Landkreis Rodenborg, Neddersassen. Moorhuus is as Vörwark von dat Good Lauenbrüch grünnt worrn. In de Franzosentied von 1810 bet 1814 hett de Oort to de Mairie Lauenbrüch in’n Kanton Töst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1825 to dat Gericht Lauenbrüch höört un is denn Deel von de Vaagdie Töst in dat Amt Horborg worrn. 1852 is de Vaagdie Töst in dat Amt Mesborg wesselt, dat 1859 denn in dat Amt Töst ümwannelt worrn is. Na 1885 weer dat in’n Kreis Horborg. To’n 1. Oktober 1932 is de Oort in’n Kreis Rodenborg wesselt un 1977 Deel von’n ne’en, grötteren Landkreis Rodenborg worrn. Moorhuus hett von 1858 bet 1928 to’n Goodsbezirk von dat Good Lauenbrüch höört. 1928 is de Goodsbezirk Deel von de Gemeen Lauenbrüch worrn. Moorhuus weer evangeelsch-luthersch präägt. Dat Rebeed von Moorhuus höört siet 1957 to dat Kaspel von de Martin-Luther-Kark in Lauenbrüch. Vörher hett de Oort aver jümmer to dat Kaspel von de Lucas-Kark in Scheeßl höört. För de Kathoolschen in
Hollinn (hoochdüütsch Hollinde) is en lütten Oort in de Gemeen Heidenau (Samtgemeen Töst) in’n Landkreis Horborg, Neddersassen. De Oort höört polietsch al von öllers bi Evsdörp mit bi. In’n Noorden von’n Oort flütt de Hollinner Beek na’n Staarsbeek hen un in’n Süüdoosten doot en Reeg Gravens liggen, de de Au spiesen doot. In’n Noordoosten liggt dat Naturschuulrebeed Springmoor bi Hullnst. De Naveröörd sünd Holv in’n Noorden, Resbossel, Holtörp mit Holtörper Heid un Hullnst in’n Noordoosten, Makensbrook in’n Oosten, Hääg un Avens in’n Süüdoosten, Evsdörp in’n Süden, Barkenbüschen un Kallmoor in’n Süüdwesten, Ramshuus in’n Westen un Hassbossel in’n Noordwesten. De Haupthoff hett de Familie Wilken tohöört. In de Midd von dat 20. Johrhunnert weer de Hoff 169,5 Hektar groot. In’n Eersten Weltkrieg is een Soldaat ut Hollinn fullen oder vermisst. In de Franzosentied von 1810 bet 1814 hett de Oort to de Mairie Töst in’n Kanton Töst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1852 to de Vaagdie Töst in dat Amt Horborg tohöört. 1852 is de Oort in dat Amt Mesborg wesselt. Dor is he bet 1859 bleven, denn
Ambrosius Lobwasser (* 4. April 1515 in Schneeberg (Erzgebirge); † 27. November 1585 in Königsbarg) weer en düütschen Schriever, Dichter un Översetter in de Tiet vun den Humanismus. Lobwasser hett in Leipzig up Afkaat studeert. 1535 is he Magister wurrn. Denn güng he nah Frankriek un Italien. Bit 1550 hett he denn in Leipzig Ünnerricht geven. Vun 1557 af an weer he Kanzler un Rat vun den Fürsten in Meißen. Dornah hett he vun 1560 bit 1583 as Professor för Juristeree in Königsbarg leevt. Vun 1565 af an weer he togange mit dat Översetten vun de Psalmen. 1573 hett he dat Book Der Psalter des Königlichen Propheten David rutgahn laten. He hett dorbi nich up den hebreeschen Text vun de Bibel torüchgrepen un ok nich up Martin Luther sien düütsch Översetten, man he hett sik an den Psalter vun Genf holen, de up franzöösch vun Clément Marot un Théodore de Bèze in Riemels bröcht weer. Dor harrn Guillaume Franc, Loys Bourgeois un Pierre Davantès Musik up komponeert. Düsse Öbersetten vun Lobwasser hett mehr as 100 Uplagen sehn un is bit in dat 18.Jahrhunnert in de düütsche reformeerte Karken bruukt wurrn. Een paar vun siene Gedichten staht hüdigendags noch in dat
Karkwarder (hoochdüütsch Kirchwerder) is en Stadtdeel in’n Bezirk Bardörp, Stadt Hamborg. Dat liggt in de Veerlannen. To’n Stadtdeel höört blangen Karkwarder sülvs ok Fiefhusen, Wraust, Hoow, Browisch, Riepenborg, Krauel un Tollenspieker to. De Naam Karkwarder kummt 1217 as Insula Kercwerdere toeerst in de Oorkunnen vör. Aver al vörher keem de Oort 1158 in en Oorkunn vör. Do hett dat noch Remerswarder heten. Dat Hartogdom Bruunswiek-Lümborg hett bi Karkwarder de Borg Riepenborg anleggt, de 1296 toeerst in de Oorkunnen opdükert. De Borg schull de Tollstatschoon Tollenspieker un de Tollenspieker Fähr schulen. In’n Eersten Weltkrieg sünd 222 Soldaten ut Karkwarder fullen oder vermisst un in’n Tweten Weltkrieg 403. 1420 is dat Rebeed in’n Besitt von de beiden Städer Hamborg un Bremen kamen. Liekers hebbt enkelte Enklaven jümmer noch to Lümborg un later to dat Königriek Hannover (na 1814) un de prüüßsche Provinz Hannover (na 1867) höört. 1868 hett Lübeck sien Rechten an dat Rebeed an Hamborg verköfft. In de Franzosentied von 1811 bet 1814 hett de Oort de Mairie Karkwarder in’n Kanton Bardörp billt. Dat Rebeed hett in disse Tied von 1811 bet 1814 to dat Franzöösche Kaiserriek ünner Napoleon höört. De hannöversche Deel von’n Oort hett vör 1852 de Vaagdie Karkwarder
Bernhard Brinkert (* 12. August 1930 in Bottrop; † 3. Oktober 2015) weer en düütsch Politiker un Landdagsafordneter (CDU). Nah den Besöök vun de Volksschool hett he en Lehr as Elektriker maakt un weer bit 1956 as Bedrievselektriker tätig. Van 1956 bit 1975 weer he Gewerkschapssekretär vun de IG Bergbau und Energie un dornah Bedrievsdirekter för Personal- un Sozialwesen bi den Eschweiler Bergwerks-Verein. De CDU hörr Brinkert siet 1957 an. He weer in tallriek Parteigremien vertreeden, so to’n Bispeel as Liddmaat vun den Bundsvörstand vun de Christlich Demokratischen Arbeitnehmerschaft as ok as Vörsitter vun den CDA Landsverband Westfalen-Lippe. Van 29. Mai 1980 bi to’n 30. Mai 1990 weer Brinkert Liddmaat vun den Landdag Noordrhien-Westfalen. He wurr jewiels över de Landslist vun sien Partei wählt. Siet 1961 weer he in den Stadtraat vun de Stadt Bottrop. Bernhard Brinkert bi den Landdag Noordrhien-Westfalen Bernhard Brinkert gestorben. Nahroop in de WAZ, 7. Oktober 2015 Traueranzeige. In: WAZ, 6. Oktober 2015. Afropen an’ 7. Oktober 2015. Normdaten: GND: 1153609274 (OGND, AKS) | VIAF: 132152025911903600004 | Wikipedia-Personensöök
De Seppenser Möhl (hoochdüütsch Seppenser Mühle) is en Watermöhl an’n Seppenser Beek bi Seppens. Dat liggt in de Gemeen Bookholt in’n Landkreis Horborg, Neddersassen. Polietsch höört dat to de Oortschop Holm-Seppens binnen de Gemeen Bookholt. De Öörd ümto sünd Reindörp un Oosterbarg in’n Noordoosten, Lüll, Wiedenhoff un Weih in’n Oosten, Thälsdörp in’n Süüdoosten, Holm in’n Süden, Wörm in’n Süüdwesten, Holm-Seppens in’n Westen un Seppens un Bookholt in’n Noordwesten. 1581 kummt de Möhl toeerst in de Oorkunnen vör. 1667 harr de Möhl twee Mahlwarken. Dat weer en Amtsmöhl von dat Amt Horborg. De Möhl harr ünner annern den Möhlendwang över de Öörd Glüsen, Otter, Will, Kamp, Sprötz, Bookholt, Jesborg un Dibbersen. 1722 is de Möhl von’n Pächter Daniel Heins bedreven worrn. 1726 weer al Hans Detlef Heins Pächter. 1735 hett Hans Detlef Heins de Möhl denn in Arventins köfft. 1749 is Hans Detlef doodbleven un sien Söhn Hans Jacob Heins hett de Möhl övernahmen. 1772 weer al Hans Jacob sien Söhn Hans Jochen Besitter von de Möhl, de 1787 ok Pächter von de Butenmöhl in Wilsdörp worrn is. De Familie Heins hett de Möhl noch bet 1864 tohöört. De Familie hett nu vör allen Möhlen in’n Ruum Horborg bedreven un hett
Weih (hoochdüütsch Weihe) is en Oort in de Gemeen Hanstää (Samtgemeen Hanstää) in’n Landkreis Horborg, Neddersassen. Weih liggt an dat rechte Över von de Seev. In’n Süüdwesten liggt dat Naturschuulrebeed Hangbornmoor bi Weih. De Naveröörd sünd Lüll in’n Noorden, Wiedenhoff in’n Noordoosten, Hassel in’n Oosten, Höpen, Drumbargen un Diekshuus in’n Süüdoosten, Schierhoorn in’n Süden, Holm in’n Süüdwesten, Thälsdörp in’n Westen un Holm-Seppens un Seppens (mit de Seppenser Möhl) in’n Noordwesten. Weih weer fröher blots en enkelten Hoff. Dat hüdige Gebüüd is in siene öllsten Delen von 1559. Dat weer en Kötner-Huus, later aver en Halvhoff. Eerst in dat 20. Johrhunnert sünd in’n Noordoosten von’n Hoff Weih an de Grenz na Lüll un Wiedenhoff en Reeg Wahnhüüs boot worrn. De Hoff Weih is von 2005 af an saneert worrn un warrt nu as Eventlocation bruukt. He is as Bodenkmaal schuult. In de Franzosentied von 1810 bet 1814 hett de Oort to de Mairie Garlstörp in’n Kanton Garlstörp höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1852 to de Amtsvaagdie Garlstörp in dat Amt Winsen tohöört. In dat Johr is Weih denn
Bruno Heck (* 20. Januar 1917 in Aalen; † 16. September 1989 in Blaubeuren) weer en düütsch Politiker (CDU). He weer van 1962 bit 1968 Bundsfamilienminister un van 1967 bit 1971 eerst Generalsekretär vun de CDU. För en lütten Tiet lang weer he ok noch Bauminister. Bruno Heck wurr an’ 20. Januar 1917 as Söhn vun den Slottgörner Josef Heck un de sien Magdalene in de Kreisstadt Aalen an den Rand vun de Schwäbische Alb boren. Sien Öllernhuus weer kathoolsch. Siet 1932 hett he dat kathoolsch Konvikt in Rottweil besöcht. As Schöler hett he sück den 1919 grünnd Bund Neudeutschland anslooten. Nah dat Abitur 1936 fung Heck en Studium vun de Philosophie un kathoolsch Theologie an de Eberhard Karls Universität Tübingen an. 1938 wurr he to’n Wehrdeenst inberopen un nehm bit 1945 as Suldat vun de Luftwappen an’ Tweeten Weltkrieg deel, sien letzt Dienstgrad weer Oberleutnant. Nah Kriegsenn’ nehm he sien Studium, erwiedert um de klassische Philologie, wedder up. 1949 wurr he todem Liddmaat vun de A.V. Cheruskia Tübingen in’ CV. Sien Studium hett he mit beid Staatsexamen för dat Höhgere Lehramt afslooten un weer denn 1949/50 as Studienassessor an dat Albertus-Magnus-Gymnasium Rottweil tätig. 1950 kreeg he sien Doktertitel (Dr.
Dat Quartet du dialogue national (arabisch رباعية الحوار الوطنى التونسى DMG rubāʿiyyat al-ḥiwār al-waṭanī at-tūnisī, plattdüütsch Quartett för natschonalen Dialog) is en Plattform, de to de Förderung vun de Demokratiseeren vun Tunesien nah de Revolutschoon in Tunesien 2010/2011 upbaut wurr. 2015 wurr de Plattform mit den Freedensnobelpries uttekent. Dat Quartet du dialogue national sett sück ut de folgen veer Organisatschonen tosommen: de Gewerkschapsdaakverband Union Générale Tunisienne du Travail (UGTT) de Hannels- und Industrieverband Union Tunisienne de l’Industrie, du Commerce et de l’Artisanat (UTICA) de Minschenrechtsorganisatschoon Tuneesch Liga för Minschenrechte (La Ligue Tunisienne pour la Défense des Droits de l’Homme, LTDH) de Vereenigung vun de Afkaaten Ordre National des Avocats de Tunisie De Arabisch Fröhjohr fung in Tunesien an. Bald nah de Revolutschoon an’ 23. Oktober 2011 wurr de verfaatensgevende Natschonalversammlung wählt, ut de de as gemäßigt islamistisch gellen Partei Ennahda as Wahlsieger herutgung un gemeensam mit de as midden-links gellen säkularen Parteien CPR un Ettakatol de Regeeren billen deen. Dat Upstellen vun de Verfaaten truck sück aber över en längeren Tiet hen as docht, verwacht harr man tonächst twalf Maand. Wiels de Tiet wurrn de Spannungen dor aber dör twee Anslääg höhger un reckten in’ August 2013 ehrn Hööchtpunkt. De
Émile Masson senior (* 16. Oktober 1888 in Morlanwelz; † 25. Oktober 1973 in Bierset) weer en belgischer Radrennfohrer. Émile Masson senior weer Profi-Rennfohrer van 1913 bit 1925. Tovör weer he 1912 Dart vun de Belgien-Rundfohrt vun de Amateure wurrn, 1913 harr he den tweeten Platz beleggt. 1919 un 1923 wunn he de Rundfohrt as Profi. Ebenfalls 1923 wunn he dat Rennen Bordeaux–Paris. Söbenmal nehm Masson an de Tour de France deel. 1920 droog he twee Daag lang dat Geel Trikot un keem in de Gesamtwertung up Platz 5. In dat Johr 1922 wunn he twee Deelstrecken un leeg an' Enn' up Platz 11. In sien letzt Profijohr keem he up Platz 22. Émile Masson senior weer de Vader vun den Radrennfohrer Émile Masson jr., de nah den Tweeten Weltkrieg tweemal belgisch Straatenmeester wurr un 1946, 23 Johr nah sien Vader, dat Rennen Bordeaux-Paris wunn. Nah de sien Sieg sünd beid gemeensam de Ehrenrunn in dat Pariser Prinzenparkstadion fohren. Émile Masson senior in de Datenbank vun Radsportseiten.net Émile Masson senior in de Datenbank vun de Tour de France (Franzöösch)
Dat North Sea Jazz Festival is en nedderlannsch Jazzfestival. Siet 1976 wurr dat in Den Haag organiseert, siet 2006 in Rotterdam. Mittlerwiel hörrt dat to de bekanntst un gröttst Jazzfestivals vun de Welt. De Grünner vun dit Jazzfestival is de nedderlannsch Jazz-Promoter Paul Acket (1922–1992). He fung as Musikverleger vun Tietschriften as Luister, Popfoto un Muziek Expres an. Mit den Millionengewinnen ut deren Verkoop 1974 hett he sien Jazzfestival betallt, dat he in Juli 1976 in Congresgebouw in Den Haag eerstmals stattfinnen leet. Dormals keemen all 9000 Besöker. De Musik-Grootveranstalten (bit to 70.000 Besöker) find jedes Johr immer an dat tweet Weekenenn' in' Juli vun freedags bit sönndags statt. Hier draapt sück bi över 100 Konzerten de Weltelite vun den Jazz. De Musik geiht dorbi vun Jazz un Blues bit hen in den Soul- un Popberiek. Mitwirken Künstler vun de letzt Johren weern ünner annern so bekannt Naams as Al Jarreau, Dianne Reeves, Carlos Santana, Marcus Miller, Patti Austin, Patti Labelle, Gino Vannelli, Incognito, Alicia Keys, George Benson, Eddie Palmieri, George Duke, Macy Gray, Larry Carlton, Buddy Guy, Wynton Marsalis usw. Up dat North Sea Jazz Festival wurrd as Utteknung för dat Gesamtwark vun Jazzmusikern un Personen, de sück um
Sebastian Giovinco (* 26. Januar 1987 in Turin, Italien) is en italieensch Footballspeler. De Störmer, de ok in dat offensive Middelfeld spelen kann, steiht siet den 2. Februar 2015 bi den FC Toronto ünner Verdrag. De man blots 1,64 m groot Speler fung sien professionell Loopbahn 2007 bi Juventus Turin an. För den Vereen hett he 92 Ligaspelen maakt un dorbi 12 Doren schaaten. 2007/08 wurr he an den FC Empoli utlehnt un 2010 – 2012 an den FC Parma. 2011 hett he eerstmals in de italieensch Natschonalmannschap speelt un bit jetzt (Stand: 28.10.2017) 23 Lännerspelen maakt. 2008 harr he all an de Olympisch Spelen deelnommen. Giovinco in de Datenbank vun Fußballdaten.de
Püivitsheue is de Nome van tweu Oorstdeulen van Deppelt Püivitsheue Vogteu Loge, kük büi Püivitsheue V.L. Püivitsheue Vogteo Heuen, kük büi Püisvitsheue V.H. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Angus Stewart Deaton (* 19. Oktober 1945 in Edinburgh) is en britisch-US-amerikaansch Ökonom. He is Perfesser för Wertschapswetenschapen an de Princeton University un kreeg 2015 för sien Analyse vun Konsum, Armoot un Sozialstaat den Nobelpries för Wertschapswetenschapen tospraaken. Deaton studeer Ökonomie an de Cambridge University (B.A., 1967; M.A., 1971) un kreeg dor 1974 sien Doktertitel. 2009 wurr he to'n Präsidenten vun de American Economic Association wählt. För 2014 wurr hüm de Leontief-Pries tospraaken. Ebenfalls 2014 wurr he in de American Philosophical Society wählt, 2015 in de National Academy of Sciences. De Forschungsinteressen vun Deaton sünd Gesundheits- un Entwicklungsökonomie as ok de Befragung un dat mikroökonoomsche Verhollen vun Huushollen. 1978: Frisch-Medaille vun de Econometric Society 2015: Nobelpries för Wertschapswetenschapen The Great Escape: Health, Wealth, and the Origins of Inequality. Princeton University Press, Princeton 2013 persönlich Websteed Indrag up ResearcherID Indrag up auf ideas.repec.org Kolloquium mit Deaton över de Effektivität vun de Entwicklungshülp, 2011, Princeton University https://www.econometricsociety.org/society/awards%7Ctitel= Awards] Herutgever: econometricsociety.org (engelsch), afropen an' 16. August 2015 Normdaten: GND: 122003020 (OGND, AKS) | LCCN: n79074344 | VIAF: 85162145 | Wikipedia-Personensöök